# סנט וינסנט והגרנדינים

סנט וינסנט והגרנדינים
Saint Vincent and the Grenadines|

|  |  |
| --- | --- |
| דגל | סמל |

 |
|  |
|
לחצו כדי להקטין חזרה

לחצו להגדלה
 |
|
מוטו לאומי |
שלום וצדק |
|
המנון לאומי |
סנט וינסנט, אדמה כה יפה המנון |
|
ממשל |
|
משטר |
דמוקרטיה פרלמנטרית |
|
ראש המדינה |
מלך סנט וינסנט והגרנדינים |
|
מלך סנט וינסנט והגרנדינים |
צ'ארלס השלישי |
|
ראש הרשות המבצעת |
ראש ממשלת סנט וינסנט והגרנדינים  |
|
ראש ממשלת סנט וינסנט והגרנדינים |
גודווין פריידיי  |
|
שפה רשמית |
אנגלית |
|
עיר בירה |
קינגסטאון ﻿ / ﻿ (והעיר הגדולה ביותר) |
|
רשות מחוקקת |
בית האספה של סנט וינסנט והגרנדינים  |
|
גאוגרפיה |
|
יבשת |
אמריקה המרכזית |
|
שטח יבשתי | 389 קמ"ר (207 בעולם) |
|
אחוז שטח המים |
זניח |
|
אזור זמן |
UTC -4 |
|
היסטוריה |
| הקמה |
מבריטניה |
|
- אוטונומיה - עצמאות |
1969 1979 |
|
ישות קודמת | הפדרציה של איי הודו המערבית הפדרציה של איי הודו המערבית |
|
דמוגרפיה |
| אוכלוסייה (הערכה 1 ביוני 2026) |
99,293 נפש (200 בעולם) |
|
צפיפות |
255.25  נפש לקמ"ר (58 בעולם) |
|  |
|

|  |
| --- |
| **אוכלוסייה לפי גיל** |
|

|  |  |  |  |  |
| --- | --- | --- | --- | --- |
|   |   |   |   |   |

 |
|

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 0 |  | 10 |  | 20 |  | 30 |  | 40 |  | 50 |  | 60 |  | 70 |  | 80 |  |

 |
| בגיל 0–14 | 21.29% |
| בגיל 15–24 | 14.44% |
| בגיל 25–54 | 40.21% |
| בגיל 55–64 | 12.17% |
| בגיל 65 ומעלה | 11.89% |

 |
|
כלכלה |
|
תמ"ג (2024) |
1.16 מיליארד דולר (200 בעולם) |
|
תמ"ג לנפש |
11,654 דולר (97 בעולם) |
|
מדד הפיתוח האנושי (2023) |
0.798 (76 בעולם) |
|
מטבע |
דולר מזרח קריבי‏ (XCD) |
|
בנק מרכזי |
הבנק המרכזי של מזרח הקריביים  |
|
שונות |
|
סיומת אינטרנט |
vc |
|
קידומת בין־לאומית |
784-1 |
| www.gov.vc |
|
(למפת סנט וינסנט והגרנדינים מוגדלת)קינגסטאון
ג'ורג'טאון
שאטובלייר
פורט אליזבת
קליפטון
**גרנדההים הקריבי**סנט וינסנט והגרנדינים(למפת סנט וינסנט והגרנדינים רגילה)קינגסטאון
ג'ורג'טאון
שאטובלייר
פורט אליזבת
קליפטון
**גרנדההים הקריבי**סנט וינסנט והגרנדינים |
|   |

**סנט וינסנט והגרנדינים** (באנגלית: **Saint Vincent and the Grenadines**) היא מדינת אי עצמאית וריבונית בים הקריבי, והיא חלק מחבר העמים הבריטי ומהקהילייה הקריבית.

## היסטוריה

באזור גרו מתיישבים ילידיים אשר מנעו התיישבות אירופאית. במהלך המאה ה-18 היה אזור סנט וינסנט שרוי במחלוקת על השליטה בו בין בריטניה לצרפת. צרפת כבשה את האי בתחילה ויישבה אותו, אך בריטניה החלה גם היא לטעון לבעלות על המקום בשנת 1627. בריטניה כבשה את האי במהלך מלחמת שבע השנים (1754–1763). ב-1779 אמנם הוחזר האי לשלטון צרפתי, אך לבסוף חזר לשליטה בריטית בשנת 1783. בשנת 1812 התפרץ הר הגעש לה סופרייר (La Soufrière) וגרם לנזקים רבים בכל רחבי האי. ההר התפרץ שוב בשנת 1902 וגרם למותם של אלפי בני אדם ולנזק כלכלי וחקלאי רחב.

עד שנת 1838 הועבדו עבדים במטעים חקלאיים באיים. בשנת 1925 הוקמה רשות מחוקקת ובשנת 1951 ניתנה זכות בחירה אוניברסלית. בתחילת שנות ה-60 נעשו כמה ניסיונות להשגת עצמאות או איחוד של סנט וינסנט עם כמה איים אחרים על מנת להקל את השלטון הקולוניאלי. אוטונומיה ניתנה לאיים ב-1969 ועצמאות בשנת 1979. ב-16 בספטמבר 1980 הצטרפה סנט וינסנט והגרנדינים לאו"ם. בשנת 2009 נערך משאל עם שנכשל להחליף את ראש המדינה מממלכת חבר העמים הבריטי לנשיא.

## גאוגרפיה

האי סנדי (חולי), אחד האיים הקטנים בגרנדינים
שטחה הכולל של המדינה הוא 389 קמ"ר, מעט יותר משטח רצועת עזה. האי סנט וינסנט מהווה את חלק הארי של כלל השטח - 344 קמ"ר.

הר הגעש לה סופרייר בסנט וינסנט, המתנשא לגובה 1,234 מטרים (הנקודה הגבוהה באי), עודנו פעיל. ההר התפרץ בפעם האחרונה ב-1979. מלבד הסכנה התמידית של התפרצות הר הגעש, קיים במדינה גם סיכון להוריקנים.

## פוליטיקה

סנט וינסנט והגרנדינים היא דמוקרטיה ייצוגית ומונרכיה חוקתית, כשצ'ארלס השלישי, מלך הממלכה המאוחדת הוא ראש המדינה, במסגרת ממלכות חבר העמים הבריטי. המלך אינו מתגורר באיים, ורצונו מיוצג באמצעות מושל, שתפקידו בעיקר סמלי. המושל הנוכחי הוא סר פרדריק בלנטיין. ראש הממשלה הוא גודווין פריידיי, המכהן מאז שנת 2025, לאחר שהחליף בתפקיד את רלף גונזלבס שסיים כהונה בת 24 שנים.

הרשות המחוקקת מורכבת מבית מחוקקים חד-ביתי המכונה "בית האספה הלאומית". בו מכהנים 15 סנטורים הנבחרים אחת לחמש שנים, אם כי לראש הממשלה יש סמכות לפזר את האספה. הרשות השופטת מורכבת מבתי משפט מחוזיים, בית משפט עליון וערכאה עליונה בלונדון.

למדינה אין צבא, אך ישנה משטרה חמושה.

### מחוזות

|  |  |  |  |  |
| --- | --- | --- | --- | --- |
| **מחוז** | **בירה** | **שם בשפת המקור** | **אוכלוסייה (נכון לשנת 2000)** | **שטח (קמ"ר)** |
| שארלוט | ג'ורג'טאון | Charlotte Parish | 38,000 | 149 |
| הגרנדינים | פורט אליזבת | Grenadines Parish | 9,200 | 43 |
| סנט אנדרו | לאיו | Saint Andrew Parish | 6,700 | 29 |
| סנט דייוויד | שאטובלאייר | Saint David Parish | 6,700 | 80 |
| סנט ג'ורג' | קינגסטאון | Saint George Parish | 51,400 | 52 |
| סנט פטריק | ברואל | Saint Patrick Parish | 5,800 | 37 |

### יחסי חוץ

סנט וינסנט והגרנדינים חברה במספר ארגונים בינלאומיים, בהם הקהילייה הקריבית וארגון מדינות מזרח הקריביים, ומנהלת קשרים הדוקים עם ארצות הברית, קנדה ובריטניה.

## כלכלה

ענף החקלאות, ובתוכו בייחוד ענף ייצור הבננות, מהווה את המגזר הכלכלי המרכזי במדינה. בנוסף על כך, מגזר השירותים, ובתוך כך ענף התיירות, מהווה עמוד תווך בכלכלה המקומית. המגזר התעשייתי והפיננסי יחסית קטן.

## תיירות

לתיירות פוטנציאל רב בפיתוח המדינה. צילומים שהתקיימו באי במסגרת סדרת סרטי "שודדי הקאריביים", סייעו לחשוף את המדינה למבקרים פוטנציאליים ולמשקיעים. הצמיחה האחרונה במדינה, התעוררה בעקבות פעילות ענפה בתחום הבנייה ושיפור בתשתיות התיירות.

## תחבורה

נמל התעופה הבינלאומי ארגייל הוא נמל התעופה הבינלאומי של המדינה. הנמל נפתח ב-14 בפברואר 2017, והחליף את נמל התעופה הקודם E.T. Joshua Airport.

## דמוגרפיה

נכון ליולי 2013, גרים במדינה כ-103,000 תושבים. מבחינה אתנית, האי מורכב מ-66% שחורים, 19% ממוצא מעורב, 6% הודים, 4% אירופאים (בעיקר פורטוגזים), 2% ממוצא קריבי ו-3% נוספים. רוב התושבים הם צאצאים של עבדים שהובאו לאיים על מנת לעבוד במטעים החקלאיים.

אנגלית היא השפה הרשמית.

לפי מפקד האוכלוסין משנת 2001, 81.5% מאוכלוסיית סנט וינסנט והגרנדינים מחשיבים עצמם כנוצרים, 6.7% הם בני דת אחרת ו-8.8% אינם בעלי דת או לא ציינו כזו (1.5%). הזרמים הנוצריים השכיחים הם הכנסייה האנגליקנית, פנטקוסטליזם, מתודיזם, הכנסייה האדוונטיסטית של היום השביעי, בפטיזם והקתוליות. המיעוט הלא-נוצרי כולל ראסטפארים, הינדואים ומוסלמים.

## ראו גם

* סנט וינסנט
* הגרנדינים

## קישורים חיצוניים

* אתר האינטרנט הרשמי של סנט וינסנט והגרנדינים (באנגלית)
* אתר סטטויד
* סנט וינסנט והגרנדינים, באתר אנציקלופדיה בריטניקה (באנגלית)

מפת מחוזות סנט וינסנט והגרנדינים
הר הגעש לה סופרייר באי סנט וינסנט
## הערות שוליים